Anne Grete Holmsgaard (SF), 2007-01-23:
Regeringen har jo fremlagt et papir om en energipolitik, som har mange sådan erklæringer i sig, og det fremgår, at man gerne vil have mere vindkraft, man gerne vil have mere biomassebrændsel, man gerne vil have mere biogas.
Når man så kigger i papirerne, kan man se, at det så også fremgår, at regeringen vil have en lavere afhandlingspris til dem, der skal investere i vindkraft, biogas og biomasse.
Så mit spørgsmål til ministeren er: Tror ministeren virkelig på – hånden på hjertet – at man kan få mere vind, mere biogas, mere biomasse ved at sænke prisen?
Det er, fordi vi sagt: Det kunne da godt være, vi skulle tænke lidt nyt.
Det kan da godt være, vi skal fortsætte den samme linje, men det kunne også godt være, at man f.eks. skulle give til anlæg i stedet for til drift.
Og der er mange muligheder i det.
Vi har lagt en plan, som vi synes er fantastisk ambitiøs og god.
Det er så min mening – det sker i dag – at jeg vil indkalde de energipolitiske ordførere til en teknisk gennemgang af det her, for der er masser af teknik i det.
Og jeg siger også til ordførerne, at de må tage alle dem med, de vil.
Det må de selv om.
Inden for 14 dage har vi, hvis det er muligt, besvaret alle disse spørgsmål, og så er det min mening, at vi skal i gang med de egentlige politiske forhandlinger, som vil foregå i regi af finansministeren og mig.
På den måde, hvor jeg de første 14 dage gennemgår det hele meget grundigt sammen med mine embedsmænd, tror jeg, vi får en mulighed for at komme ind og besvare mange af de spørgsmål, som naturligt rejser sig.
Altså, jeg har arbejdet med det halvandet år, og jeg synes, det er svært, men når man sådan lige ser det – og vi har en stor stak papir – er det klart, at det er en stor sag at sætte sig ind i.
Derfor åbner jeg op for et positivt og godt samarbejde med Folketingets partier, og jeg har ikke lagt skjul på – heller ikke på pressemødet – at jeg meget gerne ser, at vi kan nå en fælles løsning med et bredt flertal i Folketinget.
Det synes jeg man af al magt og vilje skal forsøge fra alle sider, fordi det er noget, der strækker sig langt frem.
Og der tror jeg at jeg bedre kan besvare fru Holmsgaards spørgsmål end ved at gå ind i sådan noget teknisk talgymnastik nu, som det godt kan være vi måske til nød forstår, men det kræver altså en del forudsætninger at forstå det.
Der står der altså ikke omlægning, men at systemet skal reformeres for at opnå lavere omkostning pr. enhed, man producerer.
Om det er 1 kWh, eller det er 1 joule, så kan det her desværre kun forstås sådan, at man vil have prisen ned.
Der er jo ikke kommet noget ud af biogasaftalen.
Tror ministeren på det, eller erkender ministeren, at der skal være en pris, som er højere, og det er en pris, der ikke er en overflodspris, men nok til, at der rent faktisk kommer mere vindkraft, biomasse og biogas?
Det kan også være, der på nogle områder skal ske en forøgelse, men det ligger jo også i vendingen: Når man lægger om.
Det kan være plus/minus.
Men det er klart, at når man lægger sådan et visionært udspil ud, som vi gør her, er regeringen naturligvis godt klar over, at det ikke er noget, man gør gratis.
Jeg ville ikke være i stand til at give det endelige tal, for det afhænger af, hvad vi forhandler os frem til, men vi er godt klar over, at det her er dyrt for det danske samfund.
Det er vi bestemt klar over.
I sådan noget her er der ingen fribilletter.
Men vi er samtidig meget optaget af det mål, vi har sat, nemlig at vi skal op alle de her mål, vi har sat: 30 pct. og 20 pct. og 1,25 og meget mere forskning og den slags ting.
Så vi går ind i det her med helt åben pande.
Vi ved godt, hvad vi går ind til.
Jamen nu kan jeg så forstå, at det, der står her om lavere omkostninger pr. enhed, altså også kan forstås sådan, at der skal være en forøgelse af prisen pr. enhed, og det synes jeg selvfølgelig er et fremskridt.
Vil ministeren også give den garanti, at den slags hører forgangne tider til, og at det var en amatørisme, som vi ikke bliver udsat for igen?
På det førstkommende møde vil jeg fremlægge – jeg tror, hr. Kim Mortensen har spurgt efter det – hvordan det går med det, vi lavede for 3 år siden.
Der har jeg bedt om, at vi får de tal på bordet, når vi mødes til den første tekniske gennemgang.
En ting er en status, men det, jeg gerne vil have at vide, er, om ministeren vil garantere, at hvis vi laver en aftale her om et bestemt antal procent eller megawatt mere vedvarende energi, vil det også holde.
Nu snakker jeg ikke om 2025, nu snakker jeg om at holde sig inden for den 5-års-horisont, som ministeren selv snakker om.
Kan ministeren garantere, at regeringen ikke endnu engang vil vove sig ud i at lave noget, hvor den ikke kan holde det, den har lovet, nemlig at der rent faktisk kommer mere vedvarende energi ud af det?
Hermed sluttede spørgsmålet.
Spm. nr. US 66